Pokémon Sleep

Pokémon Sleep (בעברית: פוקימון שינה) הוא משחק מובייל, שפותח עבור אנדרואיד ו-iOS, כחלק מסדרת פוקימון. המשחק פותח על ידי הסטודיו היפני Select Button, בסיוע מפתחי פוקימון גו, חברת ניאנטיק, ויושק על ידי חברת פוקימון. המשחק הוכרז ב-28 במאי 2019 על ידי צוניקאזו אישיהארה, מנכ"ל חברת פוקימון, במהלך מסיבת עיתונאים שהתקיימה בטוקיו וכן בדף הטוויטר הרשמי של החברה. המשחק תוכנן לצאת במהלך שנת 2020.

המשחק עוקב אחר משך הזמן בו המשתמש ישן, באמצעות מד תאוצה של אביזר הפוקימון גו פלוס החיצוני, ומעביר את הנתונים למכשיר הנייד של המשתמש באמצעות בלוטות' למשחק הקשור בשינה. על אף שלא ידוע הרבה על המשחק עדיין, חברת פוקימון הבטיחה שהדבר יהיה ל-"שינה לתוך בידור" באופן דומה למשחק הנייד האחר של הזכיינית, פוקימון גו, שהפך את פעולת ההליכה אל הבידור.

הערות שוליים 

פוקימון
משחקי טלפון סלולרי